આ પ્રસંગે મંત્રી સી.આર.ચૌધરીએ કહ્યું હતું કે, દેશના આર્થિક વિકાસમાં એમ.એસ.એમ.ઈ. સેક્ટરનું મહત્વનું પ્રદાન છે. ઓછા મૂડીરોકાણથી સૌથી વધુ રોજગારી આપતું આ ક્ષેત્ર ભારતીય અર્થતંત્રની કરોડરજ્જુ છે. દેશના ૫ કરોડ એમ.એસ.એમ.ઈ.થી ૧૭ કરોડ લોકોને રોજગારી આપીને સ્વનિર્ભર બનાવતા લઘુ અને સુક્ષ્મ ઉદ્યોગો એ દેશના જી.ડી.પી.નો ૮ ટકા હિસ્સો ધરાવે છે એમ જણાવી તેમણે વડાપ્રધાન નરેન્દ્ર મોદીના નેતૃત્વમાં એમ.એસ.એમ.ઈ. સેક્ટરની કાયાપલટ થઇ હોવાનું ગૌરવભેર કહ્યું હતું.